
DIRECŢIA URBANISM

SERVICIUL PLANIFICARE URBANĂ

Nr. U22005-004673/13.09.2005
REFERAT 

privind aprobarea Planului Urbanistic de Detaliu “Locuinţe colective şi spaţii birouri”, strada Demetriade, nr.1, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara
Având in vedere cererea nr. U22005-004673 din 08.09.2005 prin care se solicită aprobarea P.U.D.  “Locuinţe colective şi spaţii birouri”, strada Demetriade, nr.1, Timişoara.
Având in vedere prevederile Certificatului de Urbanism nr. 3429 din 30.06.2005.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinţe colective şi spaţii birouri”, strada Demetriade, nr.1, Timişoara. Documentaţia este iniţiată de beneficiar S.C. IULIUS GROUP SRL şi elaborată S.C SANTECON PROMO SISTEM SRL- proiect nr. 34/2005. 

Terenul studiat prin prezenta documentaţie este situat în intravilan, are suprafaţa de 3339 mp., cu nr. topo 1723/1/1/1/1/b/a/1, conform C.F. nr. 134424 Timişoara, fiind proprietatea beneficiarulului, S.C. IULIUS GROUP SRL. Parcela în prezent este liberă  de construcţii.
Parcela pe care se doreşte construirea locuinţelor colective are interdicţie de construire pana la elaborarea si aprobarea unei documentaţii de urbanism, această restricţie fiind impusă prin PUG Municipiul Timişoara, aprobat prin HCL 157/2002 
Obiectul prezentului P.U.D. il constituie construirea unor locuinţe colective cu cca. 48 apartamente, care vor avea la parter spaţii comerciale, in zona intersecţiei străzilor Calea Aradului, Calea Torontalului şi bulevardul Circumvalaţiunii, lângă viitorul mall al oraşului.
Accesul auto la aceste locuinţe şi la parcările subterane se va realiza printr-un drum de două sensuri ( 7m.) ce se deschide in sensul giratoriu al inelului 2, conform Avizului Comisiei de Circulaţie nr. 2694/25.08.2005. Pe parcelă, în zona unde se va realiza inelul 2 se instituie interdicţie definitivă de construire, conform planşei nr. 05- Obiective de utilitate publică.
Pe parcelă se vor asigura un număr de 15 locuri de parcare, restul de locuri de parcare se vor realiza in subsolurile propuse la noile construcţii.
Se vor amenaja şi spaţii verzi în suprafaţă de 1102 mp. din suprafaţa totală a parcelei, ce  corespund normelor prevăzute in RLU aferent PUG Municipiul Timişoara .
Indicii de construibilitate propuşi se incadrează în indicii aprobaţi pentru zona de locuinţe colective:
P.O.T. max. = 40%, H max. =  P+10,  C.U.T. max. = 2,45
Având in vedere că parcela studiată nu se află în zonă protejată sau de protecţie a monumentelor istorice, respectiv zonă de interes deosebit nu este necesar avizul Consiliului Judeţean Timiş.
La realizarea construcţiilor se vor respecta condiţiile impuse prin avizele obţinute la  prezentul proiect. La realizarea construcţiilor se va ţine seamă de condiţiile impuse de S.C. Electric Banat sa pentru linia electrică  de 10 kV, pozată subteran, ce trece pe parcela studiată.
Documentaţia de urbanism propusă este însoţită de  toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de Urbanism de mai sus.
Planul Urbanistic de Detaliu „Locuinţe colective şi spaţii birouri”, strada Demetriade, nr.1, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

